《春日即事》
宋代·钱选

十日春风暄且妍，溪头花柳竞相鲜。
美人遥逼山川外，社雨忽来尊俎前。
白发青春犹故我，夕阳幽草自新阡。
五陵公子莫相笑，曾散黄金乐少年。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。